Pokyny k vyplneniu žiadosti konečného prijímateľa 
o zúčtovanie predfinancovania

Všeobecne

Vyplňuje konečný prijímateľ
•	Konečný prijímateľ z verejného sektora vyplní formulár žiadosti za predpokladu, že pre projekt je schválený príspevok zo štrukturálneho fondu ERDF, EAGGF, resp. FIFG, je podpísaná zmluva na projekt a zvolil si systém predfinancovania. 
•	Žiadosť je predkladaná konečným prijímateľom príslušnému riadiacemu orgánu alebo sprostredkovateľskému orgánu pod riadiacim orgánom v súlade so zmluvou o poskytnutí nenávratného finančného príspevku .
•	Všetky údaje uvedené v žiadosti musia byť v súlade so zmluvou o poskytnutí nenávratného finančného príspevku.
•	Žiadosť sa vyplňuje elektronicky, rukou vyplňované žiadosti nebudú akceptované.

Upozornenie: Z dôvodu neúplného alebo nedostatočného vyplnenia predpísaných polí v žiadosti môže byť
          platba konečnému prijímateľovi oneskorená. 
 
•	Štrukturálny fond: Uvádza sa relevantný fond: ERDF, EAGGF, resp. FIFG. Konečný prijímateľ neupravuje údaje o štrukturálnom fonde. 
•	Program: Uviesť názov operačného programu (Sektorový operačný program Priemysel a služby, Sektorový operačný program Poľnohospodárstvo a rozvoj vidieka, Operačný program Základná infraštruktúra), resp. programového dokumentu (Jednotný programový dokument NUTS II Bratislava Cieľ 2, CIP Interreg IIIA).
•	Priorita: Uviesť číslo a názov priority v súlade so zmluvou o poskytnutí nenávratného finančného príspevku.
•	Opatrenie: Uviesť číslo a názov opatrenia v súlade so zmluvou o poskytnutí nenávratného finančného príspevku.
•	Podopatrenie: Uviesť číslo a názov opatrenia v súlade so zmluvou o poskytnutí nenávratného finančného príspevku.

1 Identifikácia konečného prijímateľa

•	Typ konečného prijímateľa označiť znakom „x“ v príslušnom políčku.
•	Uviesť názov konečného prijímateľa, adresu (ulica, obec, PSČ).
•	Uviesť identifikačné číslo organizácie a daňové identifikačné číslo.  

2 Identifikácia projektu

•	Uviesť plný názov projektu.
•	Uviesť kód projektu v súlade so zmluvou o poskytnutí nenávratného finančného príspevku.

3 Zúčtovanie predfinancovania 

•	Poradové číslo žiadosti o zúčtovanie predfinancovania zodpovedá poradiu predkladania žiadostí o zúčtovanie predfinancovania konečným prijímateľom. Do úvahy sa neberie žiadosť o platbu, na základe ktorej bolo poskytnuté predfinancovanie konečnému prijímateľovi.
•	Zúčtovanie prefinancovania k žiadosti o platbu číslo: doplniť číslo žiadosti o platbu, na základe ktorej bolo poskytnuté predfinancovanie.
•	Vystavená dňa: Uviesť dátum vystavenia žiadosti konečným prijímateľom v tvare dd/mm/yyyy 
(napr. 15/03/2004)

4 Výška zúčtovanej sumy

•	Uviesť celkovú sumu pre zúčtovanie predfinancovania (príspevok Európskych spoločenstiev a príspevok zo štátneho rozpočtu). Suma pre zúčtovanie prefinancovnania sa musí rovnať sume poskytnutej na základe žiadosti o platbu vo forme predfinancovania.

5 Čestné prehlásenie

•	Štatutárny orgán/zástupca konečného prijímateľa potvrdí pečiatkou a vlastným podpisom žiadosť.

6 Zoznam príloh

•	Uviesť poradové číslo a názov v štruktúre stanovenej tabuľkou.
•	Uviesť všetky doklady potvrdzujúce zúčtovanie predfinancovania, napr. výpis z bankového účtu.

Posledná strana: Vypĺňa riadiaci orgán alebo sprostredkovateľský orgán pod riadiacim orgánom a platobná jednotka.

•	RO/SORO: Uviesť názov riadiaceho orgánu alebo sprostredkovateľského orgánu pod riadiacim orgánom v súlade so zmluvou o poskytnutí nenávratného finančného príspevku na schválený projekt.
•	Platobná jednotka: Uviesť názov platobnej jednotky
•	V prípade potreby môže byť posledná strana vyplnená viacnásobne.